CELEX: 32021R1324
Language: hr
Date: 2021-08-10 00:00:00
Title: Provedbena uredba Komisije (EU) 2021/1324 оd 10. kolovoza 2021. o izmjeni Uredbe (EZ) br. 1597/2002 u pogledu obrasca za podnošenje nacionalnih popisa osnovnog materijala šumskog reprodukcijskog materijala

11.8.2021   
               
               
                  HR
               
               
                  Službeni list Europske unije
               
               
                  L 288/19
               
            
         PROVEDBENA UREDBA KOMISIJE (EU) 2021/1324
         оd 10. kolovoza 2021.
         o izmjeni Uredbe (EZ) br. 1597/2002 u pogledu obrasca za podnošenje nacionalnih popisa osnovnog materijala šumskog reprodukcijskog materijala
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 1999/105/EZ od 22. prosinca 1999. o stavljanju na tržište šumskog reprodukcijskog materijala (1), a posebno njezin članak 10. stavak 3.,
         budući da:
         
                     (1)
                  
                  
                     Uredbom Komisije (EZ) br. 1597/2002 (2) utvrđen je standardizirani format u kojem države članice podnose Komisiji nacionalne popise osnovnog materijala šumskog reprodukcijskog materijala.
                  
               
                     (2)
                  
                  
                     Komisija je nedavno razvila informacijski sustav za elektroničko podnošenje tih nacionalnih popisa pod nazivom Informacijski sustav o šumskom reproduktivnom materijalu (FOREMATIS). FOREMATIS omogućuje državama članicama objavu nacionalnih popisa na internetskim stranicama Komisije.
                  
               
                     (3)
                  
                  
                     Zbog tog tehničkog razvoja format nacionalnih popisa iz Uredbe (EZ) br. 1597/2002 trebalo bi zamijeniti formatom FOREMATIS-a.
                  
               
                     (4)
                  
                  
                     Uredbu (EZ) br. 1597/2002 trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Uredba (EZ) br. 1597/2002 mijenja se kako slijedi:
            
                        1.
                     
                     
                        članak 1. zamjenjuje se sljedećim:
                        
                           „Članak 1.
                           Svaka država članica nacionalni popis iz članka 10. stavka 2. Direktive 1999/105/EZ podnosi putem Informacijskog sustava Komisije o šumskom reprodukcijskom materijalu i u skladu s njegovim formatom (*1).
                        
                        
                           (*1)  https://ec.europa.eu/forematis/”;"
                        
                     
                  
                        2.
                     
                     
                        Prilog se briše.
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 11, 15.1.2000., str. 17.
         
         
            (2)  Uredba Komisije (EZ) br. 1597/2002 od 6. rujna 2002. o detaljnim pravilima primjene Direktive Vijeća 1999/105/EZ u pogledu obrasca nacionalnih popisa osnovnog materijala šumskog reprodukcijskog materijala (SL L 240, 7.9.2002., str. 34.).